

**REPUBLIKA HRVATSKA**

**Osječko-baranjska županija**

**Općina Ernestinovo**

**Općinsko vijeće**

KLASA: 021-05/25-01/1

URBROJ: 2158-19-01-25-3

Ernestinovo, 19. veljače 2025.

**ZAPISNIK**

**sa 43. sjednice osmog saziva Općinskog vijeća Općine Ernestinovo**

**održane 19. veljače 2025**.**godine sa početkom u 17:30 sati**

Sjednica se održava u vijećnici Općine Ernestinovo, V. Nazora 64, 31215 Ernestinovo sa početkom u 17.30 sati. Sjednicu otvara predsjednik Općinskog vijeća Krunoslav Dragičević.

Na početku sjednice predsjednik Krunoslav Dragičević obavlja prozivku vijećnika.

Na sjednici su prisutni vijećnici:

1. Krunoslav Dragičević
2. Damir Matković
3. Ivan Tkalec
4. Tea Pušeljić
5. Mirko Milas
6. Ivan Pavlović
7. Igor Matovac
8. Julijana Šuica

Ostali prisutni:

1. Marijana Junušić, univ.spec.oec., načelnica
2. Ivana Švast Mikolčević. Pročelnica Jedinstvenog upravnog odjela Općine Ernestinovo
3. Ljubica Kukučka, viša referentica za opće poslove

Nakon prozivke predsjednik Vijeća Krunoslav Dragičević konstatira da je sjednici nazočno 8 vijećnika te se konstatira da vijeće može donositi pravovaljane odluke.

Zatim predsjednik za zapisničara predlaže Ljubicu Kukučku, a za ovjerovitelje zapisnika Julijanu Šuicu i Damira Matkovića.

**ZAKLJUČAK**

**Prijedlozi su jednoglasno prihvaćeni, sa 8 glasova za.**

**Za zapisničara se određuje Ljubica Kukučka, a za ovjerovitelje Julijana Šuica i Damir Matković.**

Potom se prelazi na utvrđivanje dnevnog reda. Predsjednik za sjednicu predlaže sljedeći

**Dnevni red**

1. Usvajanje zapisnika sa 42. sjednice Vijeća.
2. Donošenje Odluke o raspisivanju javnog natječaja za zakup poljoprivrednog zemljišta u vlasništvu Republike Hrvatske na području Općine Ernestinovo
3. Javni natječaj za zakup poljoprivrednog zemljišta u vlasništvu Republike Hrvatske na području Općine Ernestinovo
4. Donošenje Odluke o izradi izmjene i dopune Prostornog plana uređenja Općine Ernestinovo
5. Donošenje Odluke o lokalnim porezima Općine Ernestinovo
6. Donošenje Provedbenog plana zaštite od požara za područje Općine Ernestinovo za 2025. godinu
7. Izvješće o stanju zaštite od požara za 2024. godinu
8. Izvješće o radu općinske načelnice za razdoblje od 1. srpnja 2024. do 31. prosinca 2024.

Predsjednik Vijeća predlaže dopunu dnevnog reda točkom

 9. Donošenje Odluke o suglasnosti za prodaju nekretnina u vlasništvu Općine Ernestinovo

**ZAKLJUČAK**

**Dopuna dnevnog reda, kao i cjelokupni dnevni red, se usvajaju jednoglasno, sa 8 glasova za.**

TOČKA 1. USVAJANJE ZAPISNIKA SA 42. SJEDNICE VIJEĆA

Predsjednik Vijeća daje zapisnik sa 42. sjednice Vijeća na usvajanje. Budući da nije bilo primjedbi na zapisnik donesen je

**Z A K L J U Č A K**

**Zapisnik sa 42. sjednice Vijeća je usvojen jednoglasno, sa 8 glasova za.**

TOČKA 2. DONOŠENJE ODLUKE O RASPISIVANJU JAVNOG NATJEČAJA ZA ZAKUP POLJOPRIVREDNOG ZEMLJIŠTA U VLASNIŠTVU REPUBLIKE HRVATSKE NA PODRUČJU OPĆINE ERNESTINOVO

Vijećnici su dobili materijale za ovu točku, a pročelnica je dala obrazloženje. Objasnila je da će se postupak javnog natječaja provesti elektronički, putem softverske aplikacije eZakup. Otvorena je rasprava. Vijećnici Ivan Pavlović i Damir Matković su se javili s pitanjima u vezi maksimalne površine koja se može dati u zakup i što se tu uračunava a pročelnica Ivana Švast Mikolčević im je odgovorila da je maksimalna površina koja se može dati u zakup pojedinoj fizičkoj ili pravnoj osobi 90.00ha i da se tu uračunava samo površina poljoprivrednog zemljišta u vlasništvu države na području naše Općine. Prijedlog je dan na usvajanje. Nakon provedenog glasovanja, donesen je

**Z A K L J U Č A K**

**Općinsko vijeće Općine Ernestinovo** **donosi Odluku o raspisivanju javnog natječaja za zakup poljoprivrednog zemljišta u vlasništvu Republike Hrvatske na području Općine Ernestinovo**

**Odluka je donesena većinom glasova 6 za i 2 suzdržana.**

TOČKA 3. JAVNI NATJEČAJ ZA ZAKUP POLJOPRIVREDNOG ZEMLJIŠTA U VLASNIŠTVU REPUBLIKE HRVATSKE NA PODRUČJU OPĆINE ERNESTINOVO

Pročelnica je dala objašnjenje. Prijedlog je dan na usvajanje.

**Z A K L J U Č A K**

**Općinsko vijeće Općine Ernestinovo usvaja Javni natječaj za zakup poljoprivrednog zemljišta u vlasništvu Republike Hrvatske na području Općine Ernestinovo**

**Odluka je donesena većinom glasova, 6 glasova za i 2 suzdržana.**

TOČKA 4. DONOŠENJE ODLUKE O IZRADI IZMJENE I DOPUNE PROSTORNOG

 PLANA UREĐENJA OPĆINE ERNESTINOVO

Pročelnica Ivana Švast Mikolčević kratko je obrazložila ovu Odluku, potom je otvorena rasprava. Budući da se nitko nije javio za riječ, prijedlog je dan na usvajanje. Nakon provedenog glasovanja, donesen je

 **Z A K L J U Č A K**

**Općinsko vijeće Općine Ernestinovo donosi Odluku o izradi izmjene i dopune prostornog plana uređenja Općine Ernestinovo**

**Odluka je donesena većinom glasova sa 7 glasova za, 1 suzdržan.**

TOČKA 5. DONOŠENJE ODLUKE O LOKALNIM POREZIMA OPĆINE ERNESTINOVO

Pročelnica Ivana Švast Mikolčević obrazložila je ovu Odluku, a vijećnicu su dobili materijale. Otvorena je rasprava. Budući da se nitko nije javio za riječ, prijedlog je dan na usvajanje. Nakon provedenog glasovanja, donesen je

 **Z A K L J U Č A K**

**Općinsko vijeće Općine Ernestinovo donosi Odluku o lokalnim porezima Općine Ernestinovo**

**Odluka je donesena jednoglasno, sa 8 glasova za.**

TOČKA 6. DONOŠENJE PROVEDBENOG PLANA ZAŠTITE OD POŽARA ZA

 PODRUČJE OPĆINE ERNESTINOVO ZA 2025. GODINU

Vijećnici su dobili materijale za ovu točku, a pročelnica je dala kratko obrazloženje da se radi o dokumentu kojeg donosimo svake godine s ciljem unapređenja zaštite od požara na području Općine Ernestinovo. Otvorena je rasprava. Budući da se nitko nije javio za riječ, prijedlog je dan na usvajanje. Nakon provedenog glasovanja, donesen je

**Z A K L J U Č A K**

**Općinsko vijeće Općine Ernestinovo donosi Provedbeni plan zaštite od požara za područje Općine Ernestinovo za 2025. godinu**

**Odluka je donesena jednoglasno, sa 8 glasova za.**

TOČKA 7. IZVJEŠĆE O STANJU ZAŠTITE OD POŽARA ZA 2024.GODINU

Vijećnici su dobili materijale za ovu točku, a pročelnica je rekla da je ova točka usko vezana za prethodnu pa je odmah otvorena raspava. Budući da se nitko nije javio za riječ, izvješće je dano na usvajanje. Nakon provedenog glasovanja, donesen je

 **Z A K L J U Č A K**

**Općinsko vijeće Općine Ernestinovo usvaja Izvješće o stanju zaštite od požara za 2024. godinu**

**Odluka je donesena jednoglasno, sa 8 glasova za.**

TOČKA 8. IZVJEŠĆE O RADU OPĆINSKE NAČELNICE ZA RAZDOBLJE OD 1. SRPNJA 2024. DO 31. PROSINCA 2024.

Načelnica je podnijela Izvješće o radu za razdoblje od 01. 07. do 31. 12. 2024. Vijećnici su primili na znanje predmetno izvješće. O izvješću se ne glasuje.

TOČKA 9. DONOŠENJE ODLUKE O SUGLASNOSTI ZA PRODAJU NEKRETNINA U VLASNIŠTVU OPĆINE ERNESTINOVO

Vijećnicima su podijeljeni materijali prije početka sjednice. Za ovu točku je pročelnica dala obrazloženje. Vijećnik Matković se javio s pitanjem da se u natječaju spominju dvije čestice s dvije pomoćne zgrade. O kojim zgradama se radi? Pročelnica je odgovorila da je riječ o sjenicama. Vijećnik Pavlović je pitao koji je krajnji rok za izgradnju? Pročelnica je dala odovor. Budući da su vijećnici bili zadovoljni odgovorima i dodatnih pitanja nije bilo otvorena je rasprava. Nakon provedenog glasovanja, donesen je

 **Z A K L J U Č A K**

**Općinsko vijeće Općine Ernestinovo donosi Odluku o suglasnosti za prodaju nekretnina u vlasništvu Općine Ernestinovo**

**Odluka je donesena većinom glasova sa 7 glasova za i 1 suzdržan.**

Budući da drugih primjedbi i prijedloga nije bilo, predsjednik Vijeća zaključuje sjednicu u 17:53 sati.

Zapisničar: Ovjerovitelji zapisnika: Predsjednik Vijeća

Ljubica Kukučka Julijana Šuica Krunoslav Dragičević

 Damir Matković